247 
endnu i mange Aar at figurere i mykologiske systematiske Skrifter, 
f. Ex. i Rabenhorsts Deutschl. Kryptogamen-Flora I, 1844. 
Det viste sig imidlertid, især ved Tu lasnes Undersøgelser 
(Ann. d. sc. nat. 1866), at en af de først under Erineum, 
senere under Taphria — eller som Navnet af Fries (Systema 
orbis vegetabilis, 1825, p. 317) selv rettedes: Taphrina — be¬ 
skrevne Arter, nemlig Erineum aureum Pers., var en virkelig 
Svamp, der kom til at danne Grundlaget for en hel Familie under 
Ascomycetes. 
I 1848 blev af Mon tagne og Desmazieres (Ann. d. sc. 
nat. ser. 3, t. x., p. 344) opstillet en Slægt Ascomyces med en 
enkelt Art, hvortil Berkeley (Outi. of Brit. Fung.) senere føjede 
flere andre Arter. I 1861 opstillede Fuckel Slægten Exoascus, 
t 
væsentlig grundet paa den paa Blommer optrædende E. Pruni. 
Begge disse Slægter bleve af Tulasne i ovennævnte Afhandling ind¬ 
dragne under Taphrina. 
De tre Slægtsnavne: Taphrina , Ascomyces og Exoascus have 
hos senere Forfattere været benyttede paa forskjellig Maade. Snart 
har alle tre Slægter været bibeholdte jævnsides, saaledes af Mag¬ 
nus (Bot. Yerein f. d. Prov. Brandenburg, 1874, p. 105) og 
Frank (Krankheiten d. Pflanzen, 1880, p. 521), snart har den 
ene eller anden af dem været opgivet, ligesom ogsaa Grænserne og 
Diagnoserne for disse Slægter har været meget uens hos Forfatterne. 
I nyeste Tid er Slægten Ascomyces almindelig opgivet, idet de forment¬ 
lige Ejendommeligheder, især Mangelen af Mycelium, som have be¬ 
væget Magnus til at opretholde den ved Siden af de to andre, 
viste sig at bero paa en Fejltagelse. Derimod vedblive de fleste 
Forfattere endnu at opføre begge Slægter: Taphrina og Exoascus , 
der skulle adskilles ved at den første havde mange, den anden kun 
8 Sporer i hver Sporsæk; men som vi skulle se, vil heller ikke 
denne Forskjel med Rette kunne benyttes som generisk Skjelnemærke. 
Hvad angaar deres Plads i Systemet har man ikke været i 
Tvivl om at de høre til Ascomycetes. De har Tilknytningspunkter 
indenfor denne Gruppe dels til Stictideaceae dels til Saccharomycetes. 
